אם יש לכם אתר עסקי, ואתם מעוניינים שיותר אנשים יכנסו אליו, הפוסט הזה בדיוק עבורכם. אנחנו נלמד אתכם איך ניתן לייצר תנועת לקוחות רציפה לתוך האתר שלכם באמצעות רשימת תפוצה ובלוג. אם עדיין אין לכם בלוג עסקי, אני ממליצה בחום שתתחילו בקריאת הפוסט המסביר כיצד בלוגים הם כלי נפלא שמאפשר קידום אתרים בצורה אורגנית (כלומר – ללא תשלום כסף לגוגל).
אז אחרי שהחלטתם לכתוב בלוג ואתם מעוניינים שיותר אנשים יקראו אותו ויעקבו אחריכם, להלן 6 טיפים שיכניסו יותר עוקבים לבלוג ולרשימת התפוצה שלכם.
שמרו על שפה אחידה. כשאתם מתחילים לכתוב בלוג, חשוב שתבחרו נושא, שפה וטון. כל נושא אפשר לכתוב בכמה צורות ודרכים. אם החלטתם לדבר בשפה מקצועית גבוהה – הקפידו על כך לאורך כל הפוסטים שאתם כותבים. אולי אתם מעדיפים שפה עממית וקלילה, או סגנון הומוריסטי ושנון? בכל סגנון שהחלטתם לבחור – שמרו על השפה והטון לאורך כל הפוסטים שלכם ותשאפו לכתוב בצורה רציפה והרמונית שתעביר את האינפורמציה בצורה המיטבית. כי רשימת התפוצה והעוקבים אחריכם יתרגלו לקרוא אתכם, ואם אהבו בעבר משהו שכתבתם או סיפרתם ירצו להמשיך לעקוב אחריכם (בלוג לא חייב להיות כתוב אלא יכול להיות גם וידאו בלוג או בלוג מוקלט).
בחרו היטב את מילות המפתח. קידום אתרים אפקטיבי טמון בבחירת מילות מפתח רלוונטיות. מילות המפתח מביאות לכך שמי שמחפש את הנושא הספציפי עליו כתבתם יגיע לעמוד שלכם. בחירת מילות המפתח הן נושא מאוד חשוב ויש ללמוד אותו לעומק (אשתדל בקרוב לכתוב גם על כך פוסט). בגדול חשוב לשלב כ – 3% ממילות המפתח או ביטויי המפתח שבחרתם בכל פוסט אותו אתם כותבים. לא פחות מזה ובטח לא כדאי להגזים. כלל האצבע אומר לשלב 3 עד 4 ביטויים לקידום בכל עמוד. חשוב להקפיד לשלב את מילות המפתח בטקסט באופן טבעי ולא בצורה מאולצת, שהקוראים שלכם יפרשו כספאם. השיטה בה אני עובדת היא שאני כותבת כתיבה רציפה, ובסיום הכתיבה משלבת את ביטויי המפתח בתוך הטקסט במקומות שזה נראה לי נחוץ ומתאים. למשל, ביטויי המפתח שבחרתי לצורך קידום הפוסט הזה הנם הביטוי קידום אתרים והביטוי רשימות תפוצה.
מה אתם מציעים לקוראים שלכם כשהם מצטרפים לרשימת התפוצה? חשוב לשלב קריאה לפעולה במקרה הזה אני מודה שהסנדלרית הולכת יחפה…. כשניסיתי לשלב קריאה להרשמה לבלוג באתר שלי זה ממש הפריע לי בעיצוב ובסוף וויתרתי על זה. אז בבלוג שלי אין ממש קריאה לפעולה…. אני מתבססת יותר על הרצאות אותן אני מעבירה והרבה מאוד אנשים אותם אני פוגשת, שבכל הזדמנות אני מציעה להם להצטרף לרשימת התפוצה של דה מרקט. אבל באופן כללי מומלץ בחום לשלב קריאה לפעולה ברורה בבלוג עצמו ובאתר.
קידום אתרים באמצעות רשימת תפוצה , הנה דרך מומלצת ואפקטיבית למיתוג עסקי ואישי, וגם לצורכי קידום SEO (Search Engine Optimization) , כלומר – קידום האתר שלכם במנועי חיפוש כמו גוגל. חשוב לשמור על טון קבוע, ויזואליות נעימה לעין ואסתטית, לשמור על רצף כתיבה (או אם זה וידאו – רצף דיבור) הגיוני והרמוני, ולזכור שאתם מדברים לקהל של עוקבים – הבינו מה הם רוצים לשמוע לפני שאתם מתחילים בכתיבה / הקלטה.
אם הנושא שכתבתי עליו מצא חן בעינכם, אך אתם לא בטוחים איך ליישמו, מוזמנים להשאיר לנו הודעות או שאלות , כאן למטה או בעמוד צור קשר באתר.